text: مرکزی کثافت کنٹرول بور (سی پی سی بی) کی 41 ٹیموں کو ماحولیات و جنگلات اور موسمیاتی تبدیلی کی وزارت کے آنکھ اور کان سے تشبیہ دیتے ہوئے وزیر موصوف نے کہا کہ یہ ٹیمیں دلّی اور قومی خطہ راجدھانی کے شہروں یعنی غازی آباد، نوئیڈا، گروگرام اور فریدآباد میں تعینات کی گئی ہیں، تاکہ مؤثر نفاذ کو یقینی بنانے کے لئے گرد و غبار کو کم کرنے اور ہوا کو مسموم کرنے والے دیگر عناصر کی تخفیف کے اقدامات کو عملی شکل دی جاسکے۔ انھوں نے اشارہ کیا کہ بدرپور کا تھرمل پاور پلانٹ 15 اکتوبر 2018 سے بند کردیا جائے گا اور دلّی میں میکانکی طریقے سے چلنے والی سڑک صاف کرنے والی مشینوں کی تعداد نومبر 2018 کے آخر تک 52 سے بڑھاکر 64 کردی جائے گی۔ انھوں نے کہا کہ پانی کے چھڑکاؤ کے لئے استعمال ہونے والے فواروں اور مغربی مضافاتی ایکسپریس وے کے کھل جانے سے کثافت میں مزید تخفیف واقع ہوگی۔